Օվկիանոսագիտություն

**Օվկիանոսագիտություն**, հայտնի է նաև որպես **ծովի գիտություն** և **օվկիանոսի գիտություն**, օվկիանոսների գիտական ուսումնասիրություն։ Այն պատկանում է երկրի մասին գիտությունների շարքին, որն ընդգրկում է թեմաների լայն շրջանակ, ներառյալ էկոհամակարգի դինամիկան; օվկիանոսային հոսանքներ, ալիքներ և երկրաֆիզիկական ֆլյուիդների դինամիկա; սալերի տեկտոնիկա և ծովի հատակի երկրաբանություն; և տարբեր քիմիական նյութերի և ֆիզիկական հատկությունների ուսումնասիրությունը օվկիանոսում։ Այս բազմազան թեմաներն արտացոլում են բազմաթիվ դիսցիպլիններ, որոնք օվկիանոսագետներն օգտագործում են համաշխարհային օվկիանոսի մասին լրացուցիչ գիտելիքներ հավաքելու համար, ներառյալ աստղագիտությունը, կենսաբանությունը, քիմիան, կլիմայագիտությունը, աշխարհագրությունը, երկրաբանությունը, ջրաբանությունը, օդերևութաբանությունը և ֆիզիկան։ Հնէօվկիանոսագիտությունը ուսումնասիրում է օվկիանոսների պատմությունը երկրաբանական անցյալում։ Օվկիանոսագետը մարդ է, ով ուսումնասիրում է օվկիանոսների հետ կապված բազմաթիվ հարցեր, ներառյալ ծովային երկրաբանությունը, ֆիզիկան, քիմիան և կենսաբանությունը։

## Պատմություն
[մինի|[Benjamin Franklin's 1770 map of the Gulf Stream]]
Մարդիկ առաջին անգամ գիտելիքներ են ձեռք բերել ծովերի և օվկիանոսների ալիքների և հոսանքների մասին նախապատմական ժամանակներում։ Մակընթացությունների վերաբերյալ դիտարկումները արձանագրվել են Արիստոտելի և Ստրաբոնի կողմից մ.թ.ա. 384–322 թթ. Օվկիանոսների վաղ հետազոտությունները հիմնականում քարտեզագրության համար էին և հիմնականում սահմանափակվում էին դրանց մակերեսներով և կենդանիներով, թեև կատարվել են նաև խորության որոշման փորձեր։

Պեդրո Նունեսի (1502–1578) աշխատանքը հիշվում է նավիգացիոն համատեքստում՝ լոքսոդրոմային կորի որոշման համար. ամենակարճ հեռավորությւոնը գնդերի մակերևույթի երկու կետերի միջև, որը ներկայացված է երկչափ քարտեզի վրա։ Երբ նա հրատարակեց իր «Սֆերայի տրակտատը» (1537), որը ուրիշների ավելի վաղ աշխատությունների թարգմանությունն էր, նա ներառեց մի տրակտատ նավարկության երկրաչափական և աստղագիտական մեթոդների մասին։ Այնտեղ նա հստակ ասում է, որ պորտուգալական նավարկությունը արկածախնդիր նախաձեռնություն չէր։

## Ճյուղեր
[մինի|Oceanographic frontal systems on the [Southern Hemisphere]]
[մինի|The Applied Marine Physics Building at the [University of Miami's Rosenstiel School of Marine, Atmospheric, and Earth Science on Virginia Key, in September 2007]]
Օվկիանոսագիտությունը բաժանվում է հետևյալ 5 ճյուղերի,

### Կենսաբանական օվկիանոսագիտություն
Կենսաբանական օվկիոսագիտությունը ուսումնասիրում է ծովային օրգանիզմների էկոլոգիան և կենսաբանությունը՝ օվկիանոսային միջավայրի ֆիզիկական, քիմիական և երկրաբանական բնորոշիչներով։

### Քիմիական օվկիանոսագիտություն
Քիմիական օվկիանոսագրությունը օվկիանոսի քիմիայի ուսումնասիրությունն է։ Մինչդեռ քիմիական օվկիանոսագրությունը հիմնականում զբաղված է ծովի ջրի հատկությունների և դրա փոփոխությունների ուսումնասիրությամբ և ըմբռնմամբ, օվկիանոսի քիմիան հիմնականում կենտրոնանում է երկրաքիմիական ցիկլերի վրա։ Նշվածը քիմիական օվկիանոսագրության կողմից ուսումնասիրված կենտրոնական թեման է։

#### Օվկիանոսների թթվայնացում
Օվկիանոսի թթվայնացումը նկարագրում է օվկիանոսի pH-ի նվազումը, որը պայմանավորված է մարդածին ածխածնի երկօքսիդի մթնոլորտ արտանետումներով : Ծովի ջուրը փոքր-ինչ ալկալային է և ունեցել է նախաարդյունաբերական pH մոտ 8,2։ Բոլորովին վերջերս մարդածին գործողությունները անշեղորեն ավելացրել են մթնոլորտում ածխաթթու գազի պարունակությունը. Ավելացված CO2-ի մոտ 30-40%-ը կլանում են օվկիանոսները՝ ձևավորելով ածխաթթու և իջեցնելով pH-ը (այժմ՝ 8,1-ից ցածր) օվկիանոսի թթվայնացման միջոցով։ Ակնկալվում է, որ pH-ը մինչև 2100 թվականը կհասնի 7,7-ի։

### Երկրաբանական օվկիանոսագիտություն
Երկրաբանական օվկիանոսագիտությունը ուսումնասիրում է օվկիանոսի հատակի երկրաբանությունը, ներառյալ սալերի տեկտոնիկան։ Այն սերտ առնչվում է նաև հնաօվկիանոսագիտության հետ։

### Ֆիզիկական օվկիանոսագիտություն
Ֆիզիկական օվկիանոսագրությունը ուսումնասիրում է օվկիանոսի ֆիզիկական հատկանիշները, ներառյալ ջերմաստիճան-աղիություն հարաբերակցությունը, մակերեսային ալիքները, ներքին ալիքները, մակընթացությունները և տեղատվությունները և հոսանքները։

### Հնաօվկիանոսագիտություն
Հնաօվկիանոսագիտությունը երկրաբանական անցյալում օվկիանոսների պատմության ուսումնասիրությունն է՝ կապված ջրերի շրջանառության, քիմիայի, կենսաբանության, երկրաբանության և նստվածքակուտակման նմուշների ու կենսաբանական արտադրողականության օրինաչափությունների հետ։ Հնաօվկիանոսագիտական ուսումնասիրությունները՝ օգտագործելով շրջակա միջավայրի մոդելները գիտական հանրությանը հնարավորություն են տալիս գնահատել օվկիանոսային գործընթացների դերը գլոբալ կլիմայական փոփոխությւոնների պայմաններում՝ նախկին կլիմայի մոդելավորման միջոցով։

## Ծանոթագրություններ

Կատեգորիա:Գիտություններ Երկրի մասին
Կատեգորիա:Ջրաբանություն
Կատեգորիա:Օվկիանոսագիտություն
Կատեգորիա:Ֆիզիկական աշխարհագրություն